Գրյուներ Զի

Գրյուներ Զի (, կանաչ լիճ), լիճ, որը գտնվում է Ավստրիայի դաշնային պետությունում՝ Շտիրիա շրջանի Տրագյոս գյուղում։ Շրջապատված է Խոխշվաբ լեռներով և անտառներով։ «Գրյուներ Զի»  անվանումը առաջացել է լճի ջրի զմրուխտյա կանաչ գույնից։ Մաքուր և թափանցիկ ջուրը կարստե լեռների ձնհալի արդյունք է, այն ունի 6-7 °C ջերմաստիճան։ Ձմռանը ջրի խորությունը կազմում է 1-2 մետր, իսկ լճիը շրջապատող տարածքը օգտագործվում է որպես շրջապատող այգի։ Այնուամենայնիվ ամռանը, երբ ջերմաստիճանը բարձրանում է և ձյունը սկսում է հալել լճի լողավազանը լցվում է ջրով։ Գրյուներ Զին հասնում է իր մաքսիմում խորությանը մայիսի, հունիս ամիսներին (մոտավորապես 12 մետր),  հաստատվել է, որ այն ամենագեղեցիկ տեսքն ունի այս ժամանակահատվածում։ Հուլիսին ջուրը սկսում է նահաջել։  Լճում պահպանվում են ֆաունայի տարբեր տեսակներ՝ խխունջներ, խեցգետիններ, ոչ մեծ ծովախեցգետիններ, ճանճի թրթուռ և կարմրախայտի զանազան տեսակներ։ Բուսականությունը (ֆլորան) հարուստ չէ, քանի որ լճի հատակը քարքարոտ է։ Բացի այդ լճի խորությունը փոփոխական է, ինչը պայմանավորված է ջրի ներհոսքով, որն առաջանում է ձնհալքի պատճառով։  Լիճը հանրաճանաչ է սուզորդների շրջանում, որոնք սուզվելիս զննում են Գրյուներ Զին շրջապատող կանաչ մարգագետինը, հատկապես հունիսին, երբ լիճը հասնում է իր մաքսիմում խորությանը։ Այդ ժամանակ ջրի տակ են գտնվում կամուրջը և զբոսայգու նստարանը։

Պատկերասրահ

Գրականություն

Ծանոթագրություններ

Արտաքին հղումներ
 Bergstürze in den Alpen (Christof Kuhn)

Լիճ